Document ID: /roh_data/filtered/fineweb-2-filterrobots_roh.jsonl.gz/29645

Ils emprims nov onns da scola èn obligatorics per tut ils uffants en Svizra. Las scolas superiuras suenter il temp da scola obligatoric numnan ins scolas medias – u er gimnasis u scolas chantunalas. Frequentar ina scola media è voluntar. Per pudair ir ad ina scola media dovri bunas notas en scola. La scola media vegn terminada cun ina matura. Quella è necessaria per pudair far pli tard ina scolaziun academica per exempel ad in'universitad. I dat er scolas medias che vegnan terminadas cun ina maturitad spezialisada u professiunala.